স্টাফ রিপোর্টার ॥ বানিয়াচং উপজেলার হারুনী সরকারী প্রথমিক বিদ্যালয়। ক্লাস রুম না থাকায় বাহিরে বসে দুই শিপটে পাঠদান করা হয়। ঝড় বৃষ্টি হলে আসতে মানা কিংবা আসলেও ছুটি। অন্যদিকে প্রচন্ড গরম পড়ায় গাছের ছায়ার নিচে বসার জন্য ছাত্রছাত্রীদের মধ্যে চলে হুড়োহুড়ি। অনেক সময় এ নিয়ে ঝগড়াও হয় তাদের মধ্যে। শুধু এই স্কুলটিই নয়, জেলার প্রায় দেড় শতাধিক প্রাথমিক বিদ্যালয় গুলোর এই চিত্র। এসব স্কুলের ভবনে ফাটল ও নির্মাণজনিত ক্রটি দেখা দেওয়ায় এবং সময়মতো সংস্কার না করায় ইতিমধ্যে ভবনগুলো পরিত্যক্ত ঘোষণা করা হয়েছে। এদিকে, স্বাভাবিক শিক্ষা কার্যক্রম ভেঙে পড়ায় এমন পরিস্থিতিতে আগামী পরীক্ষায় শিক্ষার্থীদের ভাল ফলাফল নিয়ে শঙ্কা প্রকাশ করেছেন সংশ্লিষ্ট শিক্ষক এবং অভিভাবকগণ। জেলা প্রাথমিক শিক্ষা অফিস সূত্রে জানা যায়, জেলার ৮টি ...